title: 2012/491/ES: 2012 m. liepos 23 d. Tarybos sprendimas dėl pozicijos, kurios Europos Sąjunga turi laikytis AKR ir ES ambasadorių komitete dėl 10-ojo Europos plėtros fondo nepaskirstytų išteklių dalies skyrimo AKR vidaus bendradarbiavimui

text:
31.8.2012

               LT

               Europos Sąjungos oficialusis leidinys

               L 234/1

         TARYBOS SPRENDIMAS
   2012 m. liepos 23 d.
   dėl pozicijos, kurios Europos Sąjunga turi laikytis AKR ir ES ambasadorių komitete dėl 10-ojo Europos plėtros fondo nepaskirstytų išteklių dalies skyrimo AKR vidaus bendradarbiavimui
   (2012/491/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 209 straipsnio 2 dalį kartu su 218 straipsnio 9 dalimi,
   atsižvelgdama į Taryboje posėdžiavusių valstybių narių vyriausybių atstovų vidaus susitarimą dėl priemonių, kurių turi būti imtasi, ir procedūrų, kurių turi būti laikomasi įgyvendinant AKR ir ES partnerystės susitarimą (1), ypač į jo 1 straipsnį,
   atsižvelgdama į Europos Komisijos pasiūlymą,
   kadangi:

               (1)

               Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas, pasirašytas Kotonu 2000 m. birželio 23 d. (2), pirmą kartą buvo iš dalies pakeistas Liuksemburge 2005 m. birželio 25 d. (3), o antrą kartą – Uagadugu 2010 m. birželio 22 d. (4) (toliau – AKR ir ES partnerystės susitarimas). Antrasis pakeitimas laikinai taikomas nuo 2010 m. spalio 31 d.;

               (2)

               pagal AKR ir ES partnerystės susitarimo 15 straipsnį įkurta AKR ir ES ministrų taryba yra įgaliota priimti sprendimus pagal AKR ir ES partnerystės susitarimą;

               (3)

               pagal AKR ir ES partnerystės susitarimo Ib priedo 6 dalį AKR ir ES ambasadorių komitetas AKR ir ES ministrų tarybos vardu gali perskirstyti to priedo 2 dalyje nurodytų asignavimų lėšas, kad įgyvendintų programavimo reikalavimus, susijusius su vienu iš tokių asignavimų;

               (4)

               10-ojo Europos plėtros fondo (EPF) AKR vidaus bendradarbiavimo biudžeto lėšų balansas yra nepakankamas per jo laikotarpio vidurio peržiūrą paaiškėjusiems programavimo reikalavimams patenkinti. Būtina 195 mln. EUR iš 10-ojo EPF nepaskirstytų išteklių perkelti į AKR vidaus bendradarbiavimo biudžetą, kad būtų galima finansuoti veiksmus, atsižvelgiant į ES ir AKR nustatytus prioritetus, be kita ko, kad būtų galima 100 mln. EUR papildyti Afrikos taikos priemonę;

               (5)

               Sąjunga turėtų nustatyti poziciją, kurios turi būti laikomasi AKR ir ES ambasadorių komitete dėl 10-ojo EPF nepaskirstytų išteklių dalies skyrimo asignavimų forma AKR vidaus bendradarbiavimui,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turi laikytis AKR ir ES ambasadorių komitete dėl 10-ojo Europos plėtros fondo nepaskirstytų išteklių dalies skyrimo AKR vidaus bendradarbiavimui, grindžiama prie šio sprendimo pridėtu AKR ir ES ambasadorių komiteto sprendimo projektu.
   Dėl formalių ir nereikšmingų sprendimo projekto pakeitimų gali būti susitarta nekeičiant šio sprendimo.
   2 straipsnis
   Siekiant remti Afrikos Sąjungos ir regioninių organizacijų pastangas spręsti saugumo Afrikoje problemas, 100 mln. EUR iš perskirstomų 195 mln. EUR lėšų skiriama Afrikos taikos priemonei.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 23 d.

            Tarybos vardu

            Pirmininkė

         C. ASHTON

      (1)  OL L 317, 2000 12 15, p. 376.

      (2)  OL L 317, 2000 12 15, p. 3.

      (3)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).

      (4)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).

      PROJEKTAS
      AKR IR ES AMBASADORIŲ KOMITETO SPRENDIMAS Nr. …/2012
      … m. … … d.
      dėl 10-ojo Europos plėtros fondo nepaskirstytų išteklių dalies skyrimo AKR vidaus bendradarbiavimui
      AKR IR ES AMBASADORIŲ KOMITETAS,
      atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą Kotonu 2000 m. birželio 23 d. (1), pirmą kartą iš dalies pakeistą Liuksemburge 2005 m. birželio 25 d. (2), o antrą kartą – Uagadugu 2010 m. birželio 22 d. (3) (toliau – AKR ir ES partnerystės susitarimas), ypač į jo Ib priedo 6 dalį,
      kadangi:

                  (1)

                  likusių 10-ojo Europos plėtros fondo (EPF) AKR vidaus bendradarbiavimui skirtų lėšų nepakanka per 10-ojo EPF AKR vidaus laikotarpio vidurio peržiūrą paaiškėjusiems programavimo reikalavimams patenkinti;

                  (2)

                  siekiant toliau sparčiai ir veiksmingai reaguoti į aplinkybes, susidarančias dėl smurtinių konfliktų Afrikoje, reikia papildyti Afrikos taikos priemonę;

                  (3)

                  tam, kad būtų galima finansuoti ES ir AKR prioritetus, reikiama 10-ojo EPF nepaskirstytų išteklių suma turėtų būti perkelta į AKR vidaus bendradarbiavimo biudžetą;

                  (4)

                  tikslinga, kad AKR ir ES ambasadorių komitetas nedelsiant priimtų šį sprendimą,

            PRIĖMĖ ŠĮ SPRENDIMĄ:
      1 straipsnis
      AKR vidaus bendradarbiavimas
      Siekiant AKR ir ES partnerystės susitarimo 11, 28, 29 ir 30 straipsniuose nurodytų tikslų, iš 10-ojo EPF nepaskirstytų išteklių į AKR vidaus bendradarbiavimo biudžetą perkeliama 195 mln. EUR suma.
      2 straipsnis
      Finansavimo prašymas
      Remiantis AKR ir ES partnerystės susitarimo IV priedo 12b straipsnio a punktu, AKR ir ES ambasadorių komitetas prašo Komisiją finansuoti ES ir AKR grupės valstybių siūlomus veiksmus, visų pirma suteikti papildomą iš viso 100 mln. EUR vertės finansavimą Afrikos taikos priemonei, siekiant remti Afrikos Sąjungos ir regioninių organizacijų pastangas spręsti saugumo Afrikoje problemas.
      Šis sprendimas įsigalioja jo priėmimo dieną.

         Priimta …

               AKR ir ES ambasadorių komiteto vardu

               Pirmininkas

         (1)  OL L 317, 2000 12 15, p. 3.

         (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).

         (3)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).


title: 2017 m. birželio 23 d. Komisijos sprendimas (ES) 2017/1215 dėl ES ekologinio ženklo suteikimo pramoninėse ir įstaigų indaplovėse naudojamiems plovikliams kriterijų nustatymo (pranešta dokumentu Nr. C(2017) 4228) (Tekstas svarbus EEE. )

text:
12.7.2017

                  LT

                  Europos Sąjungos oficialusis leidinys

                  L 180/16

            KOMISIJOS SPRENDIMAS (ES) 2017/1215
      2017 m. birželio 23 d.
      dėl ES ekologinio ženklo suteikimo pramoninėse ir įstaigų indaplovėse naudojamiems plovikliams kriterijų nustatymo

            (pranešta dokumentu Nr. C(2017) 4228)

      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
      pasikonsultavusi su Europos Sąjungos ekologinio ženklinimo valdyba,
      kadangi:

                  (1)

                  pagal Reglamentą (EB) Nr. 66/2010 ES ekologinis ženklas gali būti suteikiamas tokiems produktams, kurie per visą gyvavimo ciklą daro mažesnį poveikį aplinkai;

                  (2)

                  Reglamente (EB) Nr. 66/2010 numatyta, kad kiekvienai gaminių grupei turi būti nustatyti konkretūs ES ekologinio ženklo suteikimo kriterijai;

                  (3)

                  Komisijos sprendimu 2012/720/ES (2) nustatyti pramoninėse ir įstaigų automatinėse indaplovėse naudojamiems plovikliams taikomi ekologiniai kriterijai ir susiję vertinimo bei patikros reikalavimai, kurie galioja iki 2016 m. lapkričio 14 d.;

                  (4)

                  siekiant atsižvelgti į naujausius rinkos pokyčius ir laikotarpio naujoves, manoma esant tikslinga minėtai produktų grupei nustatyti persvarstytų ekologinių kriterijų rinkinį;

                  (5)

                  atsižvelgiant į minėtos produktų grupės inovacijų ciklą, persvarstyti kriterijai ir susiję vertinimo bei patikros reikalavimai turėtų galioti šešerius metus nuo pranešimo apie šį sprendimą dienos. Kriterijais siekiama populiarinti produktus, kurie daro mažesnį poveikį vandens ekosistemoms, kuriuose yra mažiau pavojingųjų medžiagų, kurie veiksmingi esant rekomenduojamai temperatūrai ir kuriuos gaminant kuo labiau mažinamas atliekų susidarymas, mažinant pakuočių kiekį;

                  (6)

                  siekiant teisinio tikrumo, Sprendimas 2012/720/ES turėtų būti panaikintas;

                  (7)

                  gamintojams, kurių produktams remiantis Sprendime 2012/720/ES nurodytais kriterijais suteiktas pramoninėse ir įstaigų indaplovėse naudojamų ploviklių ekologinis ženklas, reikėtų nustatyti pereinamąjį laikotarpį ir taip jiems suteikti pakankamai laiko pritaikyti savo produktus, kad šie atitiktų persvarstytus kriterijus ir reikalavimus;

                  (8)

                  šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

            PRIĖMĖ ŠĮ SPRENDIMĄ:
      1 straipsnis
      Produktų grupė „pramoninėse ir įstaigų indaplovėse naudojami plovikliai“ apima visus indaplovėse naudojamus ploviklius, skalavimo priemones ir mirkymo priemones, kurioms taikomas Europos Parlamento ir Tarybos reglamentas (EB) Nr. 648/2004 (3) ir kurie parduodami bei yra skirti specialiajam personalui naudoti profesinės paskirties indaplovėse.
      Į šią produktų grupę įeina ir daugiakomponentės sistemos, kurias sudaro daugiau nei viena sudedamoji dalis, iš kurių sudarytas visas ploviklis. Daugiakomponentes sistemas gali sudaryti įvairūs produktai, kaip antai mirkymo arba skalavimo priemonės, tačiau jos bandomos kaip vienas produktas.
      Į šią produktų grupę neįeina buitinėse indaplovėse skirti naudoti plovikliai, medicinos priemonių plovyklėse skirti naudoti plovikliai ir specialiose maisto pramonės mašinose skirti naudoti plovikliai.
      Prie produktų grupės taip pat nepriskiriami purškikliai, kurie dozuojami kitaip nei automatiniais pumpavimo mechanizmais.
      2 straipsnis
      Šiame sprendime vartojamų terminų apibrėžtys:
      1)   sudedamosios medžiagos– galutinio produkto sudėtyje esančios medžiagos, kurių pridėta specialiai, šalutiniai produktai ir priemaišos iš žaliavų (įskaitant vandenyje tirpią plėvelę, jei tokia naudojama);
      2)   pirminė pakuotė–

                  a)

                  vienkartinių suvyniotų dozių, kurių danga prieš naudojimą nuimama, atveju – atskiros dozės danga ir pakuotė, kuri laikoma mažiausiu prekiniu vienetu, prekybos vietoje pateikiamu galutiniam naudotojui ar vartotojui, įskaitant ir etiketę, jei yra;

                  b)

                  visų kitų produktų atveju – pakuotė, kuri laikoma mažiausiu prekiniu vienetu, prekybos vietoje pateikiamu galutiniam naudotojui ar vartotojui, įskaitant ir etiketę, jei yra;

            3)   mikroplastikas– mažesnės nei 5 mm netirpaus makromolekulinio plastiko dalelės, gaunamos vienu iš šių būdų:

                  a)

                  monomerų ir kitų pradinių medžiagų polimerizacijos būdu, pavyzdžiui, poliadicijos, polikondensacijos ar panašiu būdu;

                  b)

                  cheminiu būdu keičiant natūralias arba sintetines makromolekules;

                  c)

                  mikrobinės fermentacijos būdu;

            4)   nanomedžiaga– gamtinė, šalutinė arba dirbtinė medžiaga, kurioje yra nesusietųjų dalelių, dalelių agregatų arba aglomeratų ir kurios dalelių dydžio skirstinyje yra 50 % arba daugiau dalelių, kurių vienas arba keli išorės matmenys yra 1–100 nm (4).
      3 straipsnis
      Kad indaplovėse naudojamam indų plovikliui pagal Reglamentą (EB) Nr. 66/2010 būtų suteiktas ES ekologinis ženklas, jis turi būti priskiriamas prie šio sprendimo 1 straipsnyje apibrėžtos produktų grupės „pramoninėse ir įstaigų indaplovėse naudojami plovikliai“ ir atitikti priede nustatytus kriterijus ir su jais susijusius vertinimo bei patikros reikalavimus.
      4 straipsnis
      Produktų grupei „pramoninėse ir įstaigų indaplovėse naudojami plovikliai“ taikomi kriterijai ir su jais susiję vertinimo bei patikros reikalavimai galioja šešerius metus nuo paskelbimo apie šį sprendimą dienos.
      5 straipsnis
      Administravimo tikslais produktų grupei „pramoninėse ir įstaigų indaplovėse naudojami plovikliai“ priskiriamas kodas 038.
      6 straipsnis
      Sprendimas 2012/720/ES panaikinamas.
      7 straipsnis
      1.   Nukrypstant nuo 6 straipsnio nuostatų, paraiškos dėl ES ekologinio ženklo suteikimo produktams, priskiriamiems prie produktų grupės„pramoninėse ir įstaigų indaplovėse naudojami plovikliai“, pateiktos iki pranešimo apie šį sprendimą dienos, vertinamos pagal Sprendime 2012/720/ES nustatytus reikalavimus.
      2.   Per du mėnesius nuo paskelbimo apie šį sprendimą dienos pateiktos paraiškos suteikti ES ekologinį ženklą gaminiams, priskiriamiems prie produktų grupės „pramoninėse ir įstaigų indaplovėse naudojami plovikliai“, gali būti parengtos pagal Sprendime 2012/720/ES arba šiame sprendime nustatytus kriterijus. Tos paraiškos vertinamos pagal kriterijus, kuriais remiantis jos parengtos.
      3.   Pagal Sprendime 2012/720/ES nustatytus kriterijus suteiktos ES ekologinio ženklo licencijos gali būti naudojamos 12 mėnesių nuo pranešimo apie šį sprendimą dienos.
      8 straipsnis
      Šis sprendimas skirtas valstybėms narėms.

         Priimta Briuselyje 2017 m. birželio 23 d.

               Komisijos vardu

            Karmenu VELLA

               Komisijos narys

         (1)  OL L 27, 2010 1 30, p. 1.

         (2)  2012 m. lapkričio 14 d. Komisijos sprendimas dėl ES ekologinio ženklo suteikimo pramoninėse ir įstaigų automatinėse indaplovėse naudojamiems plovikliams ekologinių kriterijų nustatymo (OL L 326, 2012 11 24, p. 25.

         (3)  2004 m. kovo 31 d. Europos Parlamento ir Tarybos reglamentas (EB) Nr. 648/2004 dėl ploviklių (OL L 104, 2004 4 8, p. 1).

         (4)  2011 m. spalio 18 d. Komisijos rekomendacija 2011/696/ES dėl nanomedžiagos apibrėžties (OL L 275, 2011 10 20, p. 38).

         PRIEDAS

            BENDROSIOS NUOSTATOS

            ES EKOLOGINIO ŽENKLO SUTEIKIMO KRITERIJAI

            ES ekologinio ženklo suteikimo pramoninėse ir įstaigų indaplovėse naudojamiems plovikliams kriterijai

         KRITERIJAI

                     1.

                     Toksiškumas vandens organizmams

                     2.

                     Biologinis skaidumas

                     3.

                     Alyvpalmių aliejaus, alyvpalmių sėklų aliejaus ir jų darinių gavimas iš tvarių šaltinių

                     4.

                     Draudžiamos ir ribojamos cheminės medžiagos

                     5.

                     Pakuotė

                     6.

                     Tinkamumas naudoti

                     7.

                     Automatinio dozavimo sistemos

                     8.

                     Informacija naudotojams

                     9.

                     ES ekologinio ženklo etiketėje pateikiama informacija

               VERTINIMAS IR PATIKRA
         a)   Reikalavimai

         Kiekvieno kriterijaus apraše nurodyti konkretūs vertinimo ir patikros reikalavimai.
         Jeigu reikalaujama, kad pareiškėjas kompetentingoms įstaigoms pateiktų deklaracijas, dokumentus, tyrimų rezultatus, bandymų ataskaitas ar kitus atitikties kriterijams įrodymus, juos gali pateikti pareiškėjas ir (arba) jo tiekėjas (-ai).
         Kompetentingos įstaigos pirmiausia pripažįsta patvirtinimus, kuriuos išdavė įstaigos, akredituotos pagal atitinkamą darnųjį bandymų ir kalibravimo laboratorijų standartą, ir patikras, kurias atliko įstaigos, akredituotos pagal atitinkamą darnųjį gaminių, procesų ir paslaugų sertifikavimo standartą. Akreditavimas atliekamas laikantis Europos Parlamento ir Tarybos reglamento (EB) Nr. 765/2008 (1).
         Prireikus galima taikyti kitus bandymų metodus nei nurodytieji kiekvienam kriterijui, jei paraišką vertinanti kompetentinga įstaiga patvirtina jų lygiavertiškumą.
         Prireikus kompetentingos įstaigos gali reikalauti patvirtinamųjų dokumentų, atlikti nepriklausomas patikras ar apsilankyti vietoje.
         Būtina sąlyga – produktas turi atitikti visus susijusius šalies (-ių), kurioje (-se) jį ketinama pateikti rinkai, teisinius reikalavimus. Pareiškėjas turi pateikti deklaraciją, kad produktas šį reikalavimą atitinka.
         Į ploviklių ingredientų duomenų bazės sąrašą (PIDB sąrašą), kuris pateikiamas ES ekologinio ženklo interneto svetainėje, įtrauktos dažniausiai į ploviklių ir kosmetikos sudėtį įeinančios medžiagos. Juo turi būti naudojamasi imant duomenis ribiniam skiedimo tūriui (RST) skaičiuoti ir sudedamųjų medžiagų biologiniam skaidumui vertinti. Jei cheminės medžiagos PIDB sąraše nėra, pateikiami nurodymai, kaip apskaičiuoti ar ekstrapoliuoti atitinkamus duomenis.
         Kompetentingai įstaigai pateikiamas visų sudedamųjų medžiagų sąrašas, nurodant jų prekinius pavadinimus, cheminių medžiagų pavadinimus, CAS Nr., PIDB Nr., kiek jų įdėta, kokia jų funkcija ir pavidalas galutiniame produkte (įskaitant vandenyje tirpią plėvelę, jei tokia naudojama).
         Konservantai ir dažikliai nurodomi neatsižvelgiant į jų koncentraciją. Kitos sudedamosios medžiagos nurodomos, jei jų masinė dalis yra 0,010 % arba didesnė.
         Visos nanomedžiagų pavidalo sudedamosios medžiagos aiškiai nurodomos sąraše, skliausteliuose prie jų įrašant „nano-“.
         Pateikiami kiekvienos sudedamosios medžiagos saugos duomenų lapai (SDL) pagal Europos Parlamento ir Tarybos reglamento (EB) Nr. 1907/2006 (2) reikalavimus. Jei kokia nors medžiaga yra mišinio dalis ir jos atskirų SDL pateikti negalima, pareiškėjas pateikia mišinio SDL.
         b)   Matavimo ribos

         Ekologinius kriterijus turi atitikti visos sudedamosios medžiagos, kaip nurodyta 1 lentelėje.

            1 lentelė

            Pramoninėse ir įstaigų indaplovėse naudojamų ploviklių sudedamosioms medžiagoms taikomi ribiniai kiekiai pagal kriterijų (masinė dalis, %)

                     Kriterijaus pavadinimas

                     Paviršinio aktyvumo medžiagos

                     Konservantai

                     Dažikliai

                     Kitos medžiagos (pvz., fermentai)

                     Toksiškumas vandens organizmams

                     ≥ 0,010

                     Riba nenustatyta (*1)

                     Riba nenustatyta (*1)

                     ≥ 0,010

                     Biologinis skaidumas

                     Paviršinio aktyvumo medžiagos

                     ≥ 0,010

                     Netaik.

                     Netaik.

                     Netaik.

                     Organinės medžiagos

                     ≥ 0,010

                     Riba nenustatyta (*1)

                     Riba nenustatyta (*1)

                     ≥ 0,010

                     Alyvpalmių aliejaus gavimas iš tvarių šaltinių

                     ≥ 0,010

                     Netaik.

                     Netaik.

                     ≥ 0,010

                     Draudžiamos ar ribojamos cheminės medžiagos

                     Nurodytos draudžiamos ar ribojamos chem. medž.

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Pavojingosios chem. medž.

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Konservantai

                     Netaik.

                     Riba nenustatyta (*1)

                     Netaik.

                     Netaik.

                     Dažikliai

                     Netaik.

                     Netaik.

                     Riba nenustatyta (*1)

                     Netaik.

                     Fermentai

                     Netaik.

                     Netaik.

                     Netaik.

                     Riba nenustatyta (*1)

               STANDARTINĖ DOZĖ
         Atliekant skaičiavimus, kuriais siekiama pagrįsti atitiktį ES ekologinio ženklo kriterijams ir tikrinant plovimo gebą, standartine doze laikoma toliau nurodyta dozė.
         Didžiausia gamintojo rekomenduojama dozė 1 litrui plovimo tirpalo paruošti (nurodoma g/l plovimo tirpalo arba ml/l plovimo tirpalo) pagal tris vandens kietumo lygius (minkštas, vidutinio kietumo, kietas).

            Vertinimas ir patikra. Pareiškėjas pateikia produkto etiketę arba naudojimo instrukcijas, kuriose pateikti dozavimo nurodymai.

            1 kriterijus. Toksiškumas vandens organizmams

         Produkto ribinis skiedimo tūris (RSTlėtinis) turi neviršyti toliau nurodytų standartinės dozės ribų.

                     Vandens kietumas
                     Produkto tipas

                     Minkštas
                     (< 1,5 mmol CaCO3/l)
                     (l/l plovimo tirpalo)

                     Vidutinio kietumo
                     (1,5–2,5 mmol CaCO3/l)
                     (l/l plovimo tirpalo)

                     Kietas
                     (> 2,5 mmol CaCO3/l)
                     (l/l plovimo tirpalo)

                     Mirkymo priemonės

                     2 000

                     2 000

                     2 000

                     Indaplovėse naudojami plovikliai

                     3 000

                     5 000

                     7 000

                     Daugiakomponentės sistemos

                     3 000

                     4 000

                     5 000

                     Skalavimo priemonės

                     3 000

                     3 000

                     3 000

            Vertinimas ir patikra. Pareiškėjas pateikia apskaičiuotą produkto RSTlėtinis. RSTlėtinis vertės skaičiuoklė pateikiama ES ekologinio ženklo interneto svetainėje.
         RSTlėtinis apskaičiuojamas visoms produkto sudedamosioms medžiagoms (i), taikant šią formulę:

         čia

                     dozė(i)

                     –

                     medžiagos (i) svoris (g) standartinėje dozėje;

                     SK(i)

                     –

                     medžiagos (i) skaidumo koeficientas;

                     TKlėtinis(i)

                     –

                     medžiagos (i) lėtinio toksiškumo koeficientas.

               Pateikiamos tokios SK(i) ir TKlėtinis(i) vertės, kokios nurodytos naujausioje PIDB sąrašo A dalies redakcijoje. Jei sudedamoji medžiaga į A dalį neįtraukta, pareiškėjas vertes įvertina pagal to sąrašo B dalyje aprašytą metodą ir prideda susijusius dokumentus.

            2 kriterijus. Biologinis skaidumas

         a)   Paviršinio aktyvumo medžiagų biologinis skaidumas

         Visos paviršinio aktyvumo medžiagos turi būti lengvai skaidžios (aerobinėmis sąlygomis).
         Visos paviršinio aktyvumo medžiagos, klasifikuojamos kaip pavojingos vandens aplinkai pagal Europos Parlamento ir Tarybos reglamentą (EB) Nr. 1272/2008 (3) (priskiriamos ūminio toksiškumo 1 kategorijai (H400) arba lėtinio toksiškumo 3 kategorijai (H412)), turi būti biologiškai skaidžios ir anaerobinėmis sąlygomis.
         b)   Organinių junginių biologinis skaidumas

         Produkte esančių organinių medžiagų, kurios yra biologiškai neskaidžios aerobinėmis sąlygomis (nėra lengvai biologiškai skaidžios) (aNBO) ir (arba) biologiškai neskaidžios anaerobinėmis sąlygomis (anNBO), kiekis standartinėje dozėje turi neviršyti toliau nurodytų ribų.

                        aNBO (g/l plovimo tirpalo)

                                 Vandens kietumas
                                 Produkto tipas

                                 Minkštas
                                 < 1,5 mmol CaCO3/l

                                 Vidutinio kietumo
                                 1,5–2,5 mmol CaCO3/l

                                 Kietas
                                 > 2,5 mmol CaCO3/l

                                 Mirkymo priemonės

                                 0,40

                                 0,40

                                 0,40

                                 Indaplovėse naudojami plovikliai ir daugiakomponentės sistemos

                                 0,40

                                 0,40

                                 0,40

                                 Skalavimo priemonės

                                 0,04

                                 0,04

                                 0,04

                        anNBO (g/l plovimo tirpalo)

                                 Vandens kietumas
                                 Produkto tipas

                                 Minkštas
                                 < 1,5 mmol CaCO3/l

                                 Vidutinio kietumo
                                 1,5–2,5 mmol CaCO3/l

                                 Kietas
                                 > 2,5 mmol CaCO3/l

                                 Mirkymo priemonės

                                 0,40

                                 0,40

                                 0,40

                                 Indaplovėse naudojami plovikliai ir daugiakomponentės sistemos

                                 0,60

                                 1,00

                                 1,00

                                 Skalavimo priemonės

                                 0,04

                                 0,04

                                 0,04

            Vertinimas ir patikra. Pareiškėjas pateikia dokumentus, kuriais įrodomas paviršinio aktyvumo medžiagų skaidumas, taip pat apskaičiuotus produkto aNBO ir anNBO. aNBO ir anNBO verčių skaičiuoklė pateikiama ES ekologinio ženklo interneto svetainėje.
         Paviršinio aktyvumo medžiagų skaidumo ir organinių junginių aNBO bei anNBO vertės imamos iš naujausios PIBD sąrašo redakcijos.
         Kaip nurodyta PIBD sąrašo B dalyje, sudedamųjų medžiagų, kurios neįtrauktos į to sąrašo A dalį, atveju pateikiama informacija iš literatūros ar kitų šaltinių arba atitinkamų bandymų rezultatai, iš kurių matyti, kad jos yra biologiškai skaidžios aerobinėmis ir anaerobinėmis sąlygomis.
         Jei pirmiau nurodytų dokumentų apie skaidumą nėra, sudedamajai medžiagai, išskyrus paviršinio aktyvumo medžiagas, anaerobinio skaidumo reikalavimas gali būti netaikomas, jei ji atitinka kurią nors iš šių trijų sąlygų:

                     1)

                     yra lengvai skaidi ir lėtai vyksta adsorbcija (A < 25 %);

                     2)

                     yra lengvai skaidi ir sparčiai vyksta desorbcija (D > 75 %);

                     3)

                     yra lengvai skaidi ir biologiškai nesikaupia (4).

               Adsorbcijos ir desorbcijos bandymai atliekami pagal EBPO rekomendaciją Nr. 106.

            3 kriterijus. Alyvpalmių aliejaus, alyvpalmių sėklų aliejaus ir jų darinių gavimas iš tvarių šaltinių

         Iš alyvpalmių aliejaus arba alyvpalmių sėklų aliejaus gautuose produktuose naudojamos sudedamosios medžiagos turi būti iš plantacijų, kurios atitinka tvarios gamybos sertifikavimo schemoje, kurios pagrindas – plataus spektro suinteresuotąsias šalis, įskaitant NVO, pramonės atstovus ir Vyriausybes, vienijančios organizacijos ir kurioje vertinamas poveikis aplinkai, įskaitant poveikį dirvožemiui, biologinei įvairovei, organinės anglies sankaupoms ir gamtos išteklių išsaugojimui, nustatytus reikalavimus.

            Vertinimas ir patikra. Pareiškėjas pateikia trečiųjų šalių išduotus sertifikatus ir kilmės patvirtinimo sertifikatus, kuriais įrodoma, kad visų sudedamųjų medžiagų gamybai naudotas alyvpalmių aliejus ir alyvpalmių sėklų aliejus gautas iš tvariai tvarkomų plantacijų.
         Pripažįstami sertifikatai – RSPO (angl. Roundtable on Sustainable Palm Oil – apskritojo stalo diskusijos dėl tvaraus alyvpalmių aliejaus) (taikant tapatybės užtikrinimo, atskyrimo ir masės balanso principus) ar kitos lygiavertės arba griežtesnės tvarios gamybos schemos.
         Alyvpalmių aliejaus ir alyvpalmių sėklų aliejaus cheminių darinių tvarumas gali būti įrodomas naudojantis prekybos sertifikatais sistemomis, pvz., GreenPalm arba lygiaverčiais sertifikatais, pateikiant per vėliausią prekybos metų laikotarpį metinėse pažangos ataskaitose (ACOP) deklaruotus įsigytų ir išpirktų sertifikatų GreenPalm kiekius.

            4 kriterijus. Draudžiamos ir ribojamos cheminės medžiagos

         a)   Nustatytos draudžiamos ir ribojamos medžiagos

         i)   Draudžiamos cheminės medžiagos

         Toliau išvardytų medžiagų produkto sudėtyje būti negali, neatsižvelgiant į jų koncentraciją:

                     —

                     alkilfenoletoksilatų (APEO) ir kitų alkilfenolio darinių,

                     —

                     atranolio,

                     —

                     chloratranolio,

                     —

                     dietilentriaminpentaacto rūgšties (DTPA),

                     —

                     etilendiaminotetraacto rūgšties (EDTA) ir jos druskų,

                     —

                     formaldehido ir jį išskiriančių medžiagų (pvz., 2-brom-2-nitropropan-1,3-diolio, 5-brom-5-nitro-1,3-dioksano, natrio hidroksilmetilglicinato, diazolidinilkarbamido), išskyrus iš polialkoksigrupių reakcijų gautose paviršinio aktyvumo medžiagose esančias formaldehido priemaišas, kurių masinė dalis sudedamojoje medžiagoje nesiekia 0,010 %,

                     —

                     gliutaraldehido,

                     —

                     hidroksiizoheksil-3-cikloheksenkarboksaldehido (HICC),

                     —

                     mikroplastiko,

                     —

                     nanosidabro,

                     —

                     nitromuskusų ir policiklinių muskusų,

                     —

                     perfluorintų alkilatų,

                     —

                     ketvirtinių amonio druskų, kurios nėra lengvai biologiškai skaidžios,

                     —

                     reaktyviųjų chloro junginių,

                     —

                     rodamino B,

                     —

                     triklozano,

                     —

                     3-jod-2-propinilbutilkarbamato.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad išvardytų cheminių medžiagų produkto sudėtyje nėra.
         ii)   Ribojamos cheminės medžiagos

         Toliau išvardytų medžiagų koncentracija produkto sudėtyje negali būti didesnė nei nurodyta toliau:

                     —

                     2-metil-2H-izotiazol-3-ono – 0,0050 % masės,

                     —

                     1,2-benzizotiazol-3(2H)-ono – 0,0050 % masės,

                     —

                     5-chlor-2-metil-4-izotiazolin-3-ono/2-metil-4-izotiazolin-3-ono –0,0015 % masės.

               Bendrasis fosforo (P) kiekis (apskaičiuojamas kaip elementinio P kiekis) ribojamas taip:

                     Produkto tipas
                     (g/l plovimo tirpalo)

                     Vandens kietumas (mmol CaCO3/l)

                     Minkštas (< 1,5)

                     Vidutinio kietumo (1,5–2,5)

                     Kietas (> 2,5)

                     Mirkymo priemonės

                     0,08

                     0,08

                     0,08

                     Indaplovėse naudojami plovikliai

                     0,15

                     0,30

                     0,50

                     Skalavimo priemonės

                     0,02

                     0,02

                     0,02

                     Daugiakomponentės sistemos

                     0,17

                     0,32

                     0,52

            Vertinimas ir patikra. Pareiškėjas pateikia šiuos dokumentus:

                     a)

                     jei naudojami izotiazolinonai – pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad naudotų izotiazolinonų kiekis atitinka nustatytas ribas arba yra mažesnis;

                     b)

                     pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad bendrasis elementinio P kiekis atitinka nustatytas ribas arba yra mažesnis. Deklaracija pateikiama kartu su bendrojo P kiekio produkte skaičiavimų duomenimis.

               b)   Pavojingos medžiagos

         i)   Galutinis produktas

         Galutinis produktas negali būti pagal Reglamento (EB) Nr. 1272/2008 I priedą ir 2 lentelėje pateiktą sąrašą klasifikuojamas ir ženklinamas kaip ūmiai toksiškas, specifiškai toksiškas konkrečiam organui, jautrinantis kvėpavimo takus ar odą, kancerogeninis, mutageninis ar toksiškai veikiantis reprodukciją arba pavojingas vandens aplinkai.
         ii)   Sudedamosios medžiagos

         Sudedamųjų medžiagų, kurios atitinka klasifikavimo kaip ūmiai toksiškos, specifiškai toksiškos konkrečiam organui, jautrinančios kvėpavimo takus ar odą, kancerogeninės, mutageninės ar toksiškai veikiančios reprodukciją arba pavojingos vandens aplinkai kriterijus pagal Reglamento (EB) Nr. 1272/2008 I priedą ir pagal 2 lentelėje pateiktą sąrašą, masinė dalis galutiniame produkte negali siekti 0,010 %.
         Jei pagal Reglamento (EB) Nr. 1272/2008 10 straipsnį nustatytos bendrosios arba konkrečios ribos yra griežtesnės, taikomos jos.

            2 lentelė

            Pavojingumo klasės ir jų kategorijos, kurioms taikomi apribojimai

                     Ūminis toksiškumas

                     1 ir 2 kategorijos

                     3 kategorija

                     H300 Mirtina prarijus

                     H301 Toksiška prarijus

                     H310 Mirtina susilietus su oda

                     H311 Toksiška susilietus su oda

                     H330 Mirtina įkvėpus

                     H331 Toksiška įkvėpus

                     H304 Prarijus ir patekus į kvėpavimo takus, gali sukelti mirtį

                     EUH070 Toksiška patekus į akis

                     Specifinis toksiškumas konkrečiam organui

                     1 kategorija

                     2 kategorija

                     H370 Kenkia organams

                     H371 Gali pakenkti organams

                     H372 Kenkia organams, jeigu medžiaga veikia ilgai arba kartotinai

                     H373 Gali pakenkti organams, jeigu medžiaga veikia ilgai arba kartotinai

                     Kvėpavimo takų ir odos jautrinimas

                     1A/1 kategorija

                     1B kategorija

                     H317 Gali sukelti alerginę odos reakciją

                     H317 Gali sukelti alerginę odos reakciją

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     Kancerogeniškumas, mutageniškumas arba toksiškumas reprodukcijai

                     1A ir 1B kategorijos

                     2 kategorija

                     H340 Gali sukelti genetinius defektus

                     H341 Įtariama, kad gali sukelti genetinius defektus

                     H350 Gali sukelti vėžį

                     H351 Įtariama, kad sukelia vėžį

                     H350i Gali sukelti vėžį įkvėpus

                     H360F Gali pakenkti vaisingumui

                     H361f Įtariama, kad kenkia vaisingumui

                     H360D Gali pakenkti negimusiam vaikui

                     H361d Įtariama, kad kenkia negimusiam vaikui

                     H360FD Gali pakenkti vaisingumui. Gali pakenkti negimusiam vaikui

                     H361fd Įtariama, kad kenkia vaisingumui. Įtariama, kad kenkia negimusiam vaikui

                     H360Fd Gali pakenkti vaisingumui. Įtariama, kad kenkia negimusiam vaikui

                     H362 Gali pakenkti žindomam vaikui

                     H360Df Gali pakenkti negimusiam vaikui. Įtariama, kad kenkia vaisingumui

                     Pavojingumas vandens aplinkai

                     1 ir 2 kategorijos

                     3 ir 4 kategorijos

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     H410 Labai toksiška vandens organizmams, sukelia ilgalaikius pakitimus

                     H413 Gali sukelti ilgalaikį kenksmingą poveikį vandens organizmams

                     H411 Toksiška vandens organizmams, sukelia ilgalaikius pakitimus

                     Pavojingumas ozono sluoksniui

                     H420 Pavojinga ozono sluoksniui

               Sudedamosioms medžiagoms, kurioms taikomi Reglamento (EB) Nr. 1907/2006 2 straipsnio 7 dalies a ir b punktai, kuriais nustatomi kriterijai, kuriais remiantis to reglamento IV ir V prieduose išvardytoms cheminėms medžiagoms leidžiama netaikyti registracijos, tolesnio naudotojo ir vertinimo reikalavimų, šis kriterijus netaikomas. Kad nustatytų, ar ši išimtis taikoma, pareiškėjas turi tikrinti visas sudedamąsias medžiagas, kurių masinė dalis produkte didesnė kaip 0,010 %.
         Į 3 lentelę įtrauktoms cheminėms medžiagoms ir mišiniams 4 kriterijaus b punkto ii papunktis netaikomas.

            3 lentelė

            Cheminės medžiagos, kurioms taikoma išimtis

                     Cheminė medžiaga

                     Pavojingumo frazė

                     Paviršinio aktyvumo medžiagos

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     Subtilizinas

                     H400 Labai toksiška vandens organizmams

                     H411 Toksiška vandens organizmams, sukelia ilgalaikius pakitimus

                     Fermentai (*2)

                     H317 Gali sukelti alerginę odos reakciją

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     NTA kaip MGDA ir GLDA priemaiša (*3)

                     H351 Įtariama, kad sukelia vėžį

            Vertinimas ir patikra. Pareiškėjas įrodo, kad galutinis produktas ir visos jo sudedamosios medžiagos, kurių masinė dalis galutiniame produkte yra didesnė nei 0,010 %, atitinka šį kriterijų. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad nė viena iš šių medžiagų, būdama tokio pavidalo ir tokios fizikinės būsenos, kokios ji yra produkte, neatitinka nė vienos iš 2 lentelėje išvardytų pavojingumo frazių priskyrimo kriterijų.
         Cheminių medžiagų, kurios išvardytos Reglamento (EB) Nr. 1907/2006 IV ir V prieduose ir kurioms pagal to reglamento 2 straipsnio 7 dalies a ir b punktus netaikomi registravimo įpareigojimai, atveju atitikčiai įrodyti pakanka pareiškėjo deklaracijos.
         Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad produkto sudėtyje yra išimties taikymo sąlygas atitinkančių sudedamųjų medžiagų.
         c)   Labai didelį susirūpinimą keliančios cheminės medžiagos (SVHC)

         Galutiniame produkte negali būti jokių sudedamųjų medžiagų, kurios pagal Reglamento (ES) Nr. 1907/2006 59 straipsnio 1 dalyje, kurioje nustatytas labai didelį susirūpinimą keliančių cheminių medžiagų kandidatinis sąrašas, aprašytą procedūrą nustatytos kaip labai didelį susirūpinimą keliančios cheminės medžiagos.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad produkto sudėtyje nėra jokių į minėtą kandidatinį sąrašą įtrauktų cheminių medžiagų.
         Remiamasi naujausiu paraiškos pateikimo dieną galiojančiu labai didelį susirūpinimą keliančių cheminių medžiagų sąrašu.
         d)   Kvapiosios medžiagos

         Pramoninėse ir įstaigų indaplovėse naudojamuose produktuose jokių kvapiųjų medžiagų būti negali.

            Vertinimas ir patikra. Pareiškėjas pateikia pasirašytą atitikties deklaraciją.
         e)   Konservantai

                     i)

                     Produkte konservantų gali būti tik jam konservuoti, o jų kiekis – tik toks, kokio reikia šiam tikslui. Tai netaikoma paviršinio aktyvumo medžiagoms, kurios taip pat gali turėti biocidinių savybių.

                     ii)

                     Produkto sudėtyje gali būti konservantų, tačiau tik su sąlyga, kad jie biologiškai nesikaupiantys. Konservantas laikomas biologiškai nesikaupiančiu, jei jo BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė.

                     iii)

                     Ant pakuotės ar kokiais nors kitais būdais draudžiama tvirtinti ar užsiminti, kad produktas turi antimikrobinį arba dezinfekuojamąjį poveikį.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų konservantų SDL ir informaciją apie jų BKV arba log Kow vertes. Taip pat pareiškėjas pateikia pakuotės iliustraciją.
         f)   Dažikliai

         Produkte leidžiama naudoti tik biologiškai nesikaupiančius dažiklius.
         Dažiklis laikomas biologiškai nesikaupiančiu, jei jo BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė. Jei naudojami dažikliai, kuriuos leista naudoti maisto produktuose, dokumentų apie biologinio kaupimosi potencialą pateikti nebūtina.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų dažiklių SDL ir informaciją apie jų BKV arba log Kow vertes arba dokumentus, kuriais užtikrinama, kad dažiklį leidžiama naudoti maisto produktuose.
         g)   Fermentai

         Galima naudoti tik kapsuliuotus fermentus (kietojo pavidalo) ir skystus arba suspenduotus fermentus.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų fermentų SDL.

            5 kriterijus. Pakavimas

         a)   Pakuočių grąžinimo sistema

         Jei produktas tiekiamas pakuotėje, kuriai taikoma grąžinimo sistema, jam 5 kriterijaus b ir c punktuose išdėstyti reikalavimai netaikomi.

            Vertinimas ir patikra. Pareiškėjas pateikia pasirašytą atitikties deklaraciją ir susijusius dokumentus, kuriuose aprašoma arba kuriais įrodoma, kad įdiegta pakuotės grąžinimo sistema.
         b)   Pakuotės ir naudmenų masės santykis (WUR)

         Pakuotės ir naudmenų masės santykis (WUR) skaičiuojamas tik pirminei pakuotei ir turi neviršyti toliau nurodytų standartinės dozės verčių.

                     Vandens kietumas
                     Produkto tipas

                     Minkštas
                     < 1,5 mmol CaCO3/l
                     (g/l plovimo tirpalo)

                     Vidutinio kietumo
                     1,5–2,5 mmol CaCO3/l
                     (g/l plovimo tirpalo)

                     Kietas
                     > 2,5 mmol CaCO3/l
                     (g/l plovimo tirpalo)

                     Milteliai

                     0,8

                     1,4

                     2,0

                     Skysčiai

                     1,0

                     1,8

                     2,5

               Šis reikalavimas netaikomas pirminei pakuotei, kurioje daugiau kaip 80 % sudaro perdirbtos medžiagos.

            Vertinimas ir patikra. Pareiškėjas pateikia apskaičiuotą produkto WUR. Jei produktas parduodamas supakuotas į skirtingas (t. y. skirtingos talpos) pakuotes, pateikiami skaičiavimai pagal kiekvieno dydžio pakuotę, kurioje supakuotam produktui prašoma suteikti ES ekologinį ženklą.
         WUR apskaičiuojamas taip:

            WUR = Σ ((Wi
             + Ui
            )/(Di
             * Ri
            ))
         čia

                     Wi

                     –

                     pirminės pakuotės (i) masė (g);

                     Ui

                     –

                     po vartojimo neperdirbtos pakuotės dalies pirminėje pakuotėje (i) masė (g). Jei pareiškėjas negali dokumentais įrodyti kitaip, Ui = Wi;

                     Di

                     –

                     pirminėje pakuotėje (i) esančių standartinių dozių skaičius;

                     Ri

                     –

                     pakartotinio užpildymo koeficientas. Ri = 1 (pakuotė tam pačiam tikslui pakartotinai nenaudojama) arba Ri = 2 (pareiškėjas gali dokumentais įrodyti, kad pakuotę galima dar kartą panaudoti pagal tą pačią paskirtį).

               Pareiškėjas pateikia pasirašytą atitikties deklaraciją, kuria patvirtina, kokia pakuotės dalis yra perdirbta po vartojimo, kartu pateikdamas susijusius dokumentus. Pakuotė laikoma perdirbta po vartojimo, jei jai pagaminti naudojama žaliava yra surinkta iš pakuotės gamintojų platinimo etapu arba vartojimo etapu.
         c)   Perdirbti pritaikytas dizainas

         Plastikinių pakuočių dizainas turi būti toks, kad būtų lengviau jas veiksmingai perdirbti – vengiama galimų teršalų ir nesuderinamų medžiagų, kurios apsunkina atskyrimą ir perdirbimą arba dėl kurių blogėja perdirbtų medžiagų kokybė. Etiketėse ar užmaunamosiose etiketėse, dangteliuose ir, jeigu naudojama, apsauginėse dangose turi nebūti 4 lentelėje išvardytų cheminių medžiagų ir sudedamųjų dalių nei pavieniui, nei kokių nors jų derinių. Šis reikalavimas netaikomas pumpavimo mechanizmams (įskaitant purškiklių).

            4 lentelė

            Medžiagos ir sudedamosios dalys, kurias draudžiama naudoti pakuočių elementuose

                     Pakuotės elementas

                     Draudžiamos medžiagos ir sudedamosios dalys (*4)

                     Etiketė ar užmaunamoji etiketė

                                 —

                                 PS etiketė ar užmaunamoji etiketė, naudojamos kartu su PET, PP arba HDPE buteliais

                                 —

                                 PVC etiketė ar užmaunamoji etiketė, naudojamos kartu su PET, PP arba HDPE buteliais

                                 —

                                 PETG etiketė ar užmaunamoji etiketė, naudojamos kartu su PET buteliais

                                 —

                                 Visų kitų plastikų, kurių tankis > 1 g/cm3, užmaunamosios etiketės ar etiketės, naudojamos kartu su PET buteliais

                                 —

                                 Visų kitų plastikų, kurių tankis < 1 g/cm3, užmaunamosios etiketės ar etiketės, naudojamos kartu su PP arba HDPE buteliais

                                 —

                                 Metalizuotos arba prie pakuotės prilydytos etiketės ar užmaunamosios etiketės

                     Dangtelis

                                 —

                                 PS dangtelis, naudojamas kartu su PET, HDPE arba PP buteliais

                                 —

                                 PVC dangtelis, naudojamas kartu su PET, PP arba HDPE buteliais

                                 —

                                 PETG dangteliai arba dangtelio medžiaga, kurių tankis > 1 g/cm3, naudojami kartu su PET buteliais

                                 —

                                 Iš metalo, stiklo ar EVA pagaminti dangteliai, kurie sunkiai atsiskiria nuo butelio

                                 —

                                 iš silikono pagaminti dangteliai. Išimtis taikoma mažesnio nei 1 g/cm3 tankio silikono dangteliams, naudojamiems su PET buteliais, ir didesnio nei 1 g/cm3 tankio silikono dangteliams, naudojamiems su PEHD arba PP buteliais

                                 —

                                 Metalinė folija ar tarpikliai, kurie praėmus produktą lieka prikibę prie butelio ar dangtelio

                     Apsauginės dangos

                     Poliamidas, funkciniai poliolefinai, metalizuotos ir šviesos nepraleidžiančios dangos

            Vertinimas ir patikra. Pareiškėjas pateikia pasirašytą atitikties deklaraciją, kurioje nurodo pakuotės (įskaitant, kiek tinka, talpyklą, etiketę ar užmaunamąją etiketę, klijus, dangtelį ir apsauginę dangą) medžiagų sudėtį, kartu pateikdamas pirminės pakuotės nuotraukas arba brėžinius.

            6 kriterijus. Tinkamumas naudoti

         Vertinant pagal pramoninėse ir įstaigų indaplovėse naudojamų ploviklių veiksmingumo bandymo protokolą, kurį galima rasti ES ekologinio ženklo interneto svetainėje (5), esant žemiausiai atitinkamo kietumo vandeniui gamintojo rekomenduojamai temperatūrai ir naudojant mažiausią gamintojo rekomenduojamą dozę, produktas turi plauti pakankamai gerai.

            Vertinimas ir patikra. Pareiškėjas pateikia dokumentus, kuriais įrodoma, kad produktas išbandytas protokole nurodytomis sąlygomis ir kad iš gautų rezultatų matyti, jog produkto plovimo veiksmingumas atitinka bent minimalius reikalavimus. Be to, jei tinka, pareiškėjas pateikia dokumentus, kuriais įrodoma atitiktis susijusiuose tyrimų, bandymų ir kalibravimo laboratorijų darniuosiuose standartuose nustatytiems laboratorijoms keliamiems reikalavimams.
         Galima naudoti lygiavertį veiksmingumo bandymo būdą, jei jo lygiavertiškumą įvertina ir patvirtina kompetentinga įstaiga.

            7 kriterijus. Automatinio dozavimo sistemos

         Daugiakomponenčių sistemų atveju pareiškėjas turi užtikrinti, kad produktas būtų naudojamas kartu su automatinio ir reguliuojamo dozavimo sistema.
         Siekiant užtikrinti, kad automatinio dozavimo sistemose būtų naudojama tinkama dozė, licencijos galiojimo laikotarpiu bent kartą per metus lankomasi visose klientų patalpose, kartu atliekant ir dozavimo įrangos kalibravimą. Klientus lankyti gali ir trečioji šalis.

            Vertinimas ir patikra. Pareiškėjas pateikia pasirašytą atitikties deklaraciją, kartu pateikdamas apsilankymų pas klientus turinio aprašymą, nurodydamas kas už juos atsakingas ir koks yra lankymosi dažnis.

            8 kriterijus. Informacija naudotojams

         Prie produkto pridedamos instrukcijos, kaip tinkamai naudoti produktą, kad jo veiksmingumas būtų didžiausias, o atliekų susidarytų kuo mažiau, taip pat kad būtų mažiau teršiamas vanduo ir tausojami ištekliai. Minėtos instrukcijos turi būti įskaitomos arba teikiamos kartu su grafiniu vaizdu arba piktogramomis, ir jose turi būti toliau nurodyta informacija.

                     a)

                        Dozavimo nurodymai

                     Dozavimo nurodymuose nurodoma dozė g arba ml ir (arba) dar vienu arba alternatyviu matavimo vienetu (pvz., dangteliais, purkštuvo paspaudimais) ir kaip dozė priklauso nuo vandens kietumo.
                     Automatinėmis sistemomis skirtiems dozuoti daugiakomponenčiams produktams šis reikalavimas netaikomas.
                     Nurodoma, koks vandens kietumas vyrauja vietovėje, kurioje ketinama prekiauti produktu, arba kur galima rasti tokią informaciją.

                     b)

                        Informacija apie pakuočių šalinimą

                     Pirminėje pakuotėje pateikiama informacija apie pakuočių pakartotinį panaudojimą, antrinį perdirbimą ir tinkamą šalinimą.

                     c)

                        Informacija apie aplinką

                     Ant pirminės pakuotės pateikiamas tekstas, kuriuo pažymima, kad, norint suvartoti kuo mažiau energijos ir vandens bei sumažinti vandens taršą, svarbu teisingai dozuoti produktą ir plauti mažiausioje rekomenduojamoje temperatūroje.

            Vertinimas ir patikra. Pareiškėjas pateikia pasirašytą atitikties deklaraciją, kartu pateikdamas produkto etiketės pavyzdį.

            9 kriterijus. ES ekologinio ženklo etiketėje pateikiama informacija

         Logotipas turi būti matomas ir įskaitomas. Ant gaminio turi būti įskaitomai ir aiškiai matomai nurodytas ES ekologinio ženklo registracijos arba licencijos numeris.
         Pareiškėjas gali nuspręsti etiketėje pateikti neprivalomą langelį su tokiu tekstu:

                     —

                     nedidelis poveikis vandens aplinkai,

                     —

                     ribotas pavojingų cheminių medžiagų kiekis,

                     —

                     plovimo veiksmingumas patikrintas.

            Vertinimas ir patikra. Pareiškėjas pateikia pasirašytą atitikties deklaraciją, kartu pateikdamas produkto etiketės pavyzdį arba ES ekologiniu ženklu ženklinamos pakuotės iliustraciją.

            (1)  2008 m. liepos 9 d. Europos Parlamento ir Tarybos reglamentas (EB) Nr. 765/2008, nustatantis su gaminių prekyba susijusius akreditavimo ir rinkos priežiūros reikalavimus ir panaikinantis Reglamentą (EEB) Nr. 339/93 (OL L 218, 2008 8 13, p. 30).

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            (*1)  „Riba nenustatyta“ reiškia, kad taikoma visoms specialiai įdėtoms cheminėms medžiagoms, šalutiniams produktams ir priemaišoms iš žaliavų, neatsižvelgiant į jų koncentraciją (analitinė aptikimo riba).

            (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            (4)  Medžiaga laikoma biologiškai nesikaupiančia, jei jos BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė.

            (*2)  Įskaitant stabilizatorius ir kitas pagalbines medžiagas preparatuose.

            (*3)  Kai koncentracija žaliavinėse medžiagose mažesnė kaip 0,2 %, jei bendra koncentracija galutiniame produkte mažesnė kaip 0,10 %.

            (*4)  EVA – etileno vinilacetatas, HDPE – didelio tankio polietilenas, PET – polietileno tereftalatas, PETG – glikoliu modifikuotas polietileno tereftalatas, PP – polipropilenas, PS – polistirenas, PVC – polivinilchloridas.

            (5)  Adresas [Nuoroda į protokolą ES ekologinio ženklo svetainėje bus įrašyta vėliau, šiuo metu visus siūlomus protokolo dokumentus galima rasti techninėje ataskaitoje].


title: 2011 m. gruodžio 13 d. Sprendimas Nr. U4 dėl Reglamento (EB) Nr. 883/2004 65 straipsnio 6 ir 7 dalyse ir Reglamento (EB) Nr. 987/2009 70 straipsnyje nustatytos kompensavimo tvarkos  Tekstas svarbus EEE ir EB bei Šveicarijos susitarimui

text:
25.2.2012

               LT

               Europos Sąjungos oficialusis leidinys

               C 57/4

         SPRENDIMAS Nr. U4
   2011 m. gruodžio 13 d.
   dėl Reglamento (EB) Nr. 883/2004 65 straipsnio 6 ir 7 dalyse ir Reglamento (EB) Nr. 987/2009 70 straipsnyje nustatytos kompensavimo tvarkos
   (Tekstas svarbus EEE ir EB bei Šveicarijos susitarimui)
   2012/C 57/04
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo 72 straipsnio a dalį, pagal kurią Administracinė komisija yra atsakinga už visų administravimo ar aiškinimo klausimų, kylančių dėl Reglamento (EB) Nr. 883/2004 ir Reglamento (EB) Nr. 987/2009 nuostatų, nagrinėjimą;
   atsižvelgdama į Reglamento (EB) Nr. 883/2004 65 straipsnio 6 ir 7 dalis;
   atsižvelgdama į Reglamento (EB) Nr. 987/2009 70 straipsnį;
   laikydamasi Reglamento (EB) Nr. 883/2004 71 straipsnio 2 dalies antroje pastraipoje nustatytų sąlygų,
   kadangi:

               (1)

               Reglamento (EB) Nr. 883/2004 65 straipsnyje nustatyta kompensavimo tvarka, kuria siekiama teisingesnės finansinės pusiausvyros tarp valstybių narių tuo atveju, kai bedarbiai gyvena valstybėje narėje, kuri nėra kompetentinga valstybė. Kompensacija atlyginama papildoma finansinė našta, tenkanti gyvenamosios vietos valstybei narei, kuri moka nedarbo išmokas pagal Reglamento (EB) Nr. 883/2004 65 straipsnio 5 dalies a punktą asmenims, vykdžiusiems paskiausią veiklą kitoje valstybėje narėje, tačiau kuri iš šių asmenų nėra rinkusi jokių įmokų;

               (2)

               per nustatytą laikotarpį pagal Reglamento (EB) Nr. 883/2004 65 straipsnio 5 dalies a punktą gyvenamosios vietos valstybės narės išmokėtas nedarbo išmokas kompensuoja ta valstybė, kurios teisės aktai bedarbiui buvo taikomi paskiausiai, neatsižvelgiant į pastarosios valstybės teisės aktais nustatytas sąlygas teisei į nedarbo išmoką įgyti;

               (3)

               nors Reglamento (EB) Nr. 883/2004 65 straipsnio 6 dalies ketvirtame sakinyje numatyta galimybė šio straipsnio 5 dalies b punkte nustatytų išmokų eksporto laikotarpį atimti iš kompensavimo laikotarpio, kiti nedarbo išmokų gavimo iš valstybės, kurioje vykdyta paskutinė susijusio asmens veikla (ypač pagal Reglamento (EB) Nr. 883/2004 65 straipsnio 1 dalį arba 2 dalies paskutinį sakinį) laikotarpiai nėra atimami;

               (4)

               dėl bendrai sutartos gerosios patirties atsiskaitymas tarp įstaigų taps greitesnis ir veiksmingesnis;

               (5)

               įstaigoms reikia skaidrumo ir gairių, kad ES nuostatos, susijusios su kompensavimo tvarka, nustatyta Reglamento (EB) Nr. 883/2004 65 straipsnio 6 ir 7 dalyse ir Reglamento (EB) Nr. 987/2009 70 straipsnyje, būtų taikomos vienodai ir nuosekliai,

         NUSPRENDĖ:
   I.   BENDRIEJI KOMPENSAVIMO TVARKOS PRINCIPAI

               1.

               Tuo atveju, kai nedarbo išmokas asmeniui pagal Reglamento (EB) Nr. 883/2004 (toliau – pagrindinis reglamentas) 65 straipsnio 5 dalies a punktą moka jo gyvenamosios vietos valstybė, taikomos šio straipsnio 6 ir 7 dalių nuostatos, pagal kurias gyvenamosios vietos valstybė (toliau – valstybė kreditorė) ir valstybė, kurios teisės aktai bedarbiui buvo taikomi paskiausiai, (toliau – valstybė skolininkė) pasidalina finansinę naštą.

               2.

               Kompensavimo prašymas negali būti atmestas remiantis tuo, kad pagal valstybės skolininkės nacionalinius teisės aktus susijęs asmuo nebūtų turėjęs teisės gauti nedarbo išmokas.

               3.

               Valstybė kreditorė gali kreiptis dėl kompensacijos tik tokiu atveju, jei prieš tapdamas bedarbiu susijęs asmuo valstybėje skolininkėje įgijo bet kokios trukmės darbo pagal darbo sutartį arba savarankiško darbo laikotarpius, į kuriuos šioje valstybėje atsižvelgiama skiriant nedarbo išmokas.

         II.   KOMPENSUOJAMO LAIKOTARPIO NUSTATYMAS

               1.

               Pagrindinio reglamento 65 straipsnio 6 ir 7 dalyse nustatytas trijų arba penkių mėnesių laikotarpis, už kurį galima prašyti kompensuoti, (toliau – kompensuojamas laikotarpis) prasideda tą dieną, kurią faktiškai turėtų būti pradėtos mokėti nedarbo išmokos. Kompensuojamas laikotarpis baigiasi po pagrindinio reglamento 65 straipsnio 6 ir 7 dalyse nustatyto termino (trys arba penki mėnesiai), neatsižvelgiant į išmokos sumos sumažinimą, teisės į išmoką ar išmokos mokėjimo sustabdymą arba nutraukimą minėtu laikotarpiu pagal valstybės kreditorės teisės aktų nuostatas.

               2.

               Naują prašymą dėl kompensavimo galima pateikti tik tokiu atveju, jei pagal pagrindinio reglamento 65 straipsnio 5 dalies a punktą susijęs asmuo iš naujo atitinka valstybės kreditorės teisės aktuose nustatytas sąlygas dėl teisės į išmoką, jei šia teise nepratęsiamas ankstesnis sprendimas, kuriuo skiriamos nedarbo išmokos.

               3.

               Nepažeidžiant pagrindinio reglamento 65 straipsnio 6 dalies ketvirto sakinio nuostatų, jokie kiti laikotarpiai, kai nedarbo išmokos buvo mokamos pagal valstybės skolininkės teisės aktus, neatimami iš kompensuojamo laikotarpio.

         III.   KOMPENSUOJAMO LAIKOTARPIO PRATĘSIMAS PAGAL PAGRINDINIO REGLAMENTO 65 STRAIPSNIO 7 DALĮ

               1.

               Pagal pagrindinio reglamento 65 straipsnio 7 dalį kompensuojamas laikotarpis pratęsiamas iki penkių mėnesių, jei susijęs asmuo per 24 mėnesius iki dienos, kurią faktiškai turėtų būti pradėtos mokėti nedarbo išmokos, įgijo ne trumpesnį kaip 12 mėnesių darbo pagal darbo sutartį arba savarankiško darbo laikotarpį, į kurį atsižvelgiama skiriant nedarbo išmokas.

               2.

               Pagrindinio reglamento 65 straipsnio 7 dalyje nustatytas kompensuojamo laikotarpio pratęsimas negali būti atmestas remiantis tuo, kad pagal valstybės skolininkės nacionalinius teisės aktus susijęs asmuo nebūtų įgijęs teisės gauti nedarbo išmokas.

         IV.   DIDŽIAUSIO KOMPENSACIJOS DYDŽIO NUSTATYMAS PAGAL REGLAMENTO (EB) Nr. 987/2009 (TOLIAU – ĮGYVENDINIMO REGLAMENTAS) 70 STRAIPSNĮ

               1.

               Apie didžiausią kompensacijos dydį, taikomą tarp įgyvendinimo reglamento 5 priede išvardytų ir šio reglamento 70 straipsnio paskutiniame sakinyje minimų valstybių narių, Administracinei komisijai pranešama per šešis mėnesius nuo atitinkamų kalendorinių metų pabaigos. Pranešime, kurį pateikia kiekviena 5 priede išvardyta valstybė narė, nurodomas didžiausias atitinkamus kalendorinius metus galiojantis dydis ir jam apskaičiuoti taikyto metodo aprašymas.

         V.   KITOS NUOSTATOS

               1.

               Valstybei kreditorei pranešus valstybei skolininkei apie kompensavimo prašymą, bet koks vėlesnis pagal valstybės kreditorės teisės aktus atgaline data taikomas kompensuojamos nedarbo išmokos sumos pakeitimas neturi jokio poveikio minėtam prašymui.

               2.

               Visa gyvenamosios vietos įstaigų mokamų išmokų suma (pagrindinio reglamento 65 straipsnio 6 dalies antras sakinys) apima bendras valstybės kreditorės patirtas nedarbo išmokų išlaidas prieš atskaitymus (bendra bruto suma).

         VI.   BAIGIAMOSIOS NUOSTATOS

               1.

               Pagrindinio reglamento 65 straipsnio 6 ir 7 dalyse išdėstytos kompensavimo nuostatos taikomos tik pagal pagrindinio reglamento 65 straipsnio 5 dalies a punktą suteiktoms išmokoms.

               2.

               Taikant kompensavimo tvarką vadovaujamasi gero įstaigų bendradarbiavimo, pragmatiškumo ir lankstumo principais.

               3.

               Šis sprendimas skelbiamas Europos Sąjungos oficialiajame leidinyje.

               4.

               Sprendimas taikomas nuo pirmosios mėnesio dienos praėjus vienam mėnesiui po sprendimo paskelbimo visiems iki tos dienos neapmokėtiems kompensavimo prašymams.

            Administracinės komisijos pirmininkė

         Elżbieta ROŻEK


title: 2010/294/: 2010 m. gegužės 10 d. Tarybos sprendimas dėl 2014 m. Europos kultūros sostinės

text:
22.5.2010

               LT

               Europos Sąjungos oficialusis leidinys

               L 126/24

         TARYBOS SPRENDIMAS
   2010 m. gegužės 10 d.
   dėl 2014 m. Europos kultūros sostinės
   (2010/294/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Europos Parlamento ir Tarybos sprendimą Nr. 1622/2006/EB, nustatantį Bendrijos veiksmą dėl Europos kultūros sostinės renginių 2007 - 2019 m. (1), ypač į jo 9 straipsnio 3 dalį,
   atsižvelgdama į 2009 m. rugsėjo mėn. atrankos grupių ataskaitas dėl Europos kultūros sostinių atrankos proceso atitinkamai Švedijoje bei Latvijoje ir į Europos Parlamento pateiktą teigiamą nuomonę,
   manydama, kad įvykdyti visi Sprendimo Nr. 1622/2006/EB 4 straipsnyje nurodyti kriterijai,
   atsižvelgdama į 2010 m. balandžio 23 d. Komisijos rekomendaciją,
   PRIĖMĖ ŠĮ SPRENDIMĄ:
   Vienintelis straipsnis
   2014 m. Europos kultūros sostinėmis skiriami Umeo (Švedija) ir Ryga (Latvija).

      Priimta Briuselyje 2010 m. gegužės 10 d.

            Tarybos vardu

            Pirmininkė

         Á. GONZÁLEZ-SINDE REIG

      (1)  OL L 304, 2006 11 3, p. 1.


Svarbus teisinis pranešimas

|

2013/106/ES: 2012 m. gegužės 11 d. Europos Vadovų Tarybos sprendimas dėl Sutarčių pakeitimo, kurį Airijos Vyriausybė pasiūlė Protokolu dėl Airijos žmonių susirūpinimo dėl Lisabonos sutarties, kuris turi būti pridėtas prie Europos Sąjungos sutarties ir Sutarties dėl Europos Sąjungos veikimo, nagrinėjimo valstybių narių vyriausybių atstovų konferencijoje ir konvento nešaukimo - Protokolas dėl Airijos žmonių susirūpinimo dėl Lisabonos sutarties

Oficialusis leidinys L 060 , 02/03/2013 p. 0129 - 0139

		Europos Vadovų Tarybos sprendimas2012 m. gegužės 11 d.dėl Sutarčių pakeitimo, kurį Airijos Vyriausybė pasiūlė Protokolu dėl Airijos žmonių susirūpinimo dėl Lisabonos sutarties, kuris turi būti pridėtas prie Europos Sąjungos sutarties ir Sutarties dėl Europos Sąjungos veikimo, nagrinėjimo valstybių narių vyriausybių atstovų konferencijoje ir konvento nešaukimo(2013/106/ES)EUROPOS VADOVŲ TARYBA,atsižvelgdama į Europos Sąjungos sutartį, ypač į jos 48 straipsnio 3 dalį,atsižvelgdama į pasiūlymą dėl Sutarčių pakeitimo, kurį Airijos Vyriausybė 2011 m. liepos 20 d. pateikė Tarybai, o Taryba 2011 m. spalio 12 d. pateikė Europos Vadovų Tarybai,atsižvelgdama į Europos Parlamento pritarimą sprendimui nešaukti konvento [1],atsižvelgdama į Europos Parlamento nuomonę [2],pranešus apie pasiūlymą nacionaliniams parlamentams,atsižvelgdama į Europos Komisijos nuomonę [3],kadangi:(1) 2009 m. birželio 18– 19 d. Europos Vadovų Taryboje posėdžiavę 27 Europos Sąjungos valstybių narių valstybių ar vyriausybių vadovai priėmė sprendimą dėl Airijos žmonių susirūpinimo dėl Lisabonos sutarties ir pareiškė, kad, sudarant kitą stojimo sutartį, jie išdėstys to sprendimo nuostatas protokole, kuris bus pridėtas, laikantis jų atitinkamų konstitucinių reikalavimų, prie Europos Sąjungos sutarties (ES sutarties) ir Sutarties dėl Europos Sąjungos veikimo (SESV);(2) 2011 m. liepos 20 d. Airijos Vyriausybė pagal ES sutarties 48 straipsnio 2 dalies pirmą sakinį Protokolu dėl Airijos žmonių susirūpinimo dėl Lisabonos sutarties pateikė pasiūlymą iš dalies keisti Sutartis;(3) 2011 m. spalio 12 d. Taryba pagal ES sutarties 48 straipsnio 2 dalies trečią sakinį Airijos Vyriausybės pasiūlymą pateikė Europos Vadovų Tarybai. Apie jį taip pat buvo pranešta nacionaliniams parlamentams;(4) 2011 m. spalio 23 d. susitikime Europos Vadovų Taryba, vadovaudamasi ES sutarties 48 straipsnio 3 dalies pirma pastraipa, nusprendė dėl pasiūlytų pakeitimų konsultuotis su Europos Parlamentu ir Komisija. Be to, vadovaudamasi ES sutarties 48 straipsnio 3 dalies antra pastraipa, ji nusprendė paprašyti Europos Parlamento pritarti tam, kad nebūtų šaukiamas konventas, kadangi, jos nuomone, pasiūlytų pakeitimų apimtis neduoda pagrindo sušaukti konvento;(5) 2012 m. balandžio 18 d. Europos Parlamentas priėmė palankią nuomonę dėl pasiūlytų pakeitimų. Jis taip pat pritarė tam, kad nebūtų šaukiamas konventas, kadangi pasiūlytų pakeitimų apimtis neduoda tam pagrindo. 2012 m. gegužės 4 d. Komisija priėmė palankią nuomonę dėl pasiūlytų pakeitimų;(6) todėl tikslinga, kad pagal ES sutarties 48 straipsnio 3 dalies antrą pastraipą Europos Vadovų Taryba nuspręstų, kad valstybių narių vyriausybių atstovų konferencija nagrinėtų Airijos Vyriausybės pasiūlytus pakeitimus, nustatytų įgaliojimus konferencijai ir nuspręstų nešaukti konvento,PRIĖMĖ ŠĮ SPRENDIMĄ:1 straipsnisEuropos Vadovų Taryba nusprendžia, kad valstybių narių vyriausybių atstovų konferencija nagrinėja pakeitimus, kuriuos Airijos Vyriausybė pasiūlė šio sprendimo priede pateiktu Protokolu dėl Airijos žmonių susirūpinimo dėl Lisabonos sutarties, kuris turi būti pridėtas prie Europos Sąjungos sutarties ir Sutarties dėl Europos Sąjungos veikimo, ir kuris bus įgaliojimai minėtai konferencijai. Atsižvelgiant į pasiūlytų pakeitimų apimtį, Europos Sąjungos sutarties 48 straipsnio 3 dalyje numatytas konventas nešaukiamas.2 straipsnisŠis sprendimas įsigalioja jo priėmimo dieną.Priimta Briuselyje 2012 m. gegužės 11 d.Europos Vadovų Tarybos varduPirmininkasH. van Rompuy[1] 2012 m. balandžio 18 d. pritarimas (dar nepaskelbtas Oficialiajame leidinyje).[2] 2012 m. balandžio 18 d. nuomonė (dar nepaskelbta Oficialiajame leidinyje).[3] 2012 m. gegužės 4 d. nuomonė (dar nepaskelbta Oficialiajame leidinyje).--------------------------------------------------Protokolasdėl Airijos žmonių susirūpinimo dėl Lisabonos sutartiesBELGIJOS KARALYSTĖ,BULGARIJOS RESPUBLIKA,ČEKIJOS RESPUBLIKA,DANIJOS KARALYSTĖ,VOKIETIJOS FEDERACINĖ RESPUBLIKA,ESTIJOS RESPUBLIKA,AIRIJA,GRAIKIJOS RESPUBLIKA,ISPANIJOS KARALYSTĖ,PRANCŪZIJOS RESPUBLIKA,ITALIJOS RESPUBLIKA,KIPRO RESPUBLIKA,LATVIJOS RESPUBLIKA,LIETUVOS RESPUBLIKA,LIUKSEMBURGO DIDŽIOJI HERCOGYSTĖ,VENGRIJA,MALTA,NYDERLANDŲ KARALYSTĖ,AUSTRIJOS RESPUBLIKA,LENKIJOS RESPUBLIKA,PORTUGALIJOS RESPUBLIKA,RUMUNIJA,SLOVĖNIJOS RESPUBLIKA,SLOVAKIJOS RESPUBLIKA,SUOMIJOS RESPUBLIKA,ŠVEDIJOS KARALYSTĖ,JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,toliau – AUKŠTOSIOS SUSITARIANČIOS ŠALYS,PRIMINDAMOS 2009 m. birželio 18– 19 d. Europos Vadovų Taryboje posėdžiavusių Europos Sąjungos 27 valstybių narių valstybių ar vyriausybių vadovų sprendimą dėl Airijos žmonių susirūpinimo dėl Lisabonos sutarties;PRIMINDAMOS 2009 m. birželio 18– 19 d. Europos Vadovų Taryboje posėdžiavusių valstybių ar vyriausybių vadovų pareiškimą, kad, sudarant kitą stojimo sutartį, jie išdėstys minėto sprendimo nuostatas protokole, kuris bus pridėtas, laikantis jų atitinkamų konstitucinių reikalavimų, prie Europos Sąjungos sutarties ir Sutarties dėl Europos Sąjungos veikimo;ATKREIPDAMOS DĖMESĮ į Aukštųjų Susitariančių Šalių pasirašytą Sutartį tarp Aukštųjų Susitariančių Šalių ir Kroatijos Respublikos dėl Kroatijos Respublikos stojimo į Europos Sąjungą;SUSITARĖ dėl šių nuostatų, kurios pridedamos prie Europos Sąjungos sutarties ir Sutarties dėl Europos Sąjungos veikimo:I ANTRAŠTINĖ DALISTEISĖ Į GYVYBĘ, ŠEIMĄ IR ŠVIETIMĄ1 StraipsnisJokia Lisabonos sutarties nuostata, kuria Europos Sąjungos pagrindinių teisių chartijai suteikiamas teisinis statusas, ar tos sutarties nuostata laisvės, saugumo ir teisingumo erdvės srityje neturi jokios įtakos teisės į gyvybę apsaugos, numatytos Airijos Konstitucijos 40.3.1, 40.3.2 ir 40.3.3 straipsniuose, šeimos apsaugos, numatytos 41 straipsnyje, ir teisių, susijusių su švietimu, apsaugos, numatytos 42, 44.2.4 ir 44.2.5 straipsniuose, taikymo sričiai bei taikymui.II ANTRAŠTINĖ DALISMOKESČIAI2 StraipsnisValstybių narių atžvilgiu nė viena Lisabonos sutarties nuostata jokiu būdu nekeičia Europos Sąjungos kompetencijos mokesčių srityje masto ar veikimo.III ANTRAŠTINĖ DALISSAUGUMAS IR GYNYBA3 StraipsnisEuropos Sąjunga savo veiksmus tarptautinėje arenoje grindžia demokratijos, teisinės valstybės, žmogaus teisių ir pagrindinių laisvių visuotinumo bei nedalomumo, pagarbos žmogaus orumui, lygybės ir solidarumo principais bei Jungtinių Tautų Chartijos ir tarptautinės teisės principų laikymusi.Sąjungos bendra saugumo ir gynybos politika sudaro neatsiejamą bendros užsienio ir saugumo politikos dalį ir suteikia Sąjungai operacinius pajėgumus, reikalingus vykdyti misijas už Sąjungos ribų, skirtas taikos palaikymui, konfliktų prevencijai ir tarptautinio saugumo stiprinimui pagal Jungtinių Tautų Chartijos principus.Ši politika neturi įtakos nė vienos valstybės narės, įskaitant Airiją, saugumo ir gynybos politikai ar bet kurios valstybės narės įsipareigojimams.Lisabonos sutartis nedaro poveikio ir neturi įtakos tradicinei Airijos karinio neutralumo politikai.Valstybės narės – įskaitant Airiją, kuri veiks laikydamasi solidarumo principo ir nepažeisdama savo tradicinės karinio neutralumo politikos – pačios nuspręs, kokio pobūdžio paramą ir pagalbą suteiks valstybei narei, kurioje įvykdytas teroro aktas ar kuri tapo ginkluotos agresijos auka.Sprendimas imtis bendros gynybos turės būti priimtas vieningu Europos Vadovų Tarybos sprendimu. Valstybės narės, įskaitant Airiją, laikydamosi Lisabonos sutarties ir atitinkamų savo konstitucinių nuostatų, nuspręstų, ar imtis bendros gynybos.Jokia šios antraštinės dalies nuostata nedaro poveikio ir neturi įtakos jokios kitos valstybės narės pozicijai ar politikai, susijusiai su saugumu ir gynyba.Be to, kiekviena valstybė narė, laikydamasi Lisabonos sutarties nuostatų ir nacionalinės teisės reikalavimų, nusprendžia, ar dalyvauti nuolatiniame struktūrizuotame bendradarbiavime ar Europos gynybos agentūros veikloje.Lisabonos sutartyje nenumatoma sukurti Europos kariuomenę ar nustatyti karo tarnybą kurioje nors karinėje struktūroje.Lisabonos sutartis nedaro poveikio Airijos ar kitos valstybės narės teisei nustatyti savo gynybos ir saugumo išlaidų pobūdį bei dydį ir savo gynybos pajėgumų pobūdį.Pati Airija ar kita valstybė narė, laikydamasi nacionalinės teisės reikalavimų, nuspręs, ar dalyvauti kurioje nors karinėje operacijoje.IV ANTRAŠTINĖ DALISBAIGIAMOSIOS NUOSTATOS4 StraipsnisŠis protokolas yra atviras pasirašyti Aukštosioms Susitariančiosioms Šalims iki 2012 m. birželio 30 d.Tuo atveju, jei šis protokolas neįsigalioja iki Kroatijos Respublikos įstojimo į Europos Sąjungą dienos, šį protokolą ratifikuoja Aukštosios Susitariančios Šalys ir Kroatijos Respublika pagal savo atitinkamas konstitucines nuostatas. Ratifikavimo dokumentai deponuojami Italijos Respublikos Vyriausybei.Šis protokolas įsigalioja, jei įmanoma, 2013 m. birželio 30 d., jeigu visi ratifikavimo dokumentai jau bus deponuoti, arba, jei taip nepadaroma, pirmą kito mėnesio dieną po to, kai ratifikavimo dokumentus deponuoja paskutinė valstybė narė.5 StraipsnisŠis vienu egzemplioriumi airių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis sudarytas protokolas, kurio kiekvienas tekstas yra vienodai autentiškas, deponuojamas Italijos Respublikos Vyriausybės archyvuose, kuri po vieną patvirtintą kopiją persiunčia kitų valstybių narių vyriausybėms.Kai Kroatijos Respublikai šis protokolas tampa privalomas pagal Akto dėl Kroatijos Respublikos stojimo sąlygų 2 straipsnį, šio protokolo tekstas kroatų kalba, kuris yra vienodai autentiškas kaip ir pirmoje pastraipoje nurodyti tekstai, taip pat deponuojamas Italijos Respublikos Vyriausybės archyvuose, kuri po vieną patvirtintą kopiją persiunčia kitų valstybių narių vyriausybėms.TAI PALIUDYDAMI šį protokolą pasirašė toliau nurodyti įgaliotieji atstovai.Съставено в Брюксел на тринадесети юни две хиляди и дванадесета година.Hecho en Bruselas, el trece de junio de dos mil doce.V Bruselu dne třináctého června dva tisíce dvanáct.Udfærdiget i Bruxelles den trettende juni to tusind og tolv.Geschehen zu Brüssel am dreizehnten Juni zweitausendzwölf.Kahe tuhande kaheteistkümnenda aasta juunikuu kolmeteistkümnendal päeval Brüsselis.Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.Done at Brussels on the thirteenth day of June in the year two thousand and twelve.Fait à Bruxelles, le treize juin deux mille douze.Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.Fatto a Bruxelles, addì tredici giugno duemiladodici.Briselē, divi tūkstoši divpadsmitā gada trīspadsmitajā jūnijā.Priimta du tūkstančiai dvyliktų metų birželio tryliktą dieną Briuselyje.Kelt Brüsszelben, a kétezer-tizenkettedik év június havának tizenharmadik napján.Magħmul fi Brussell, fit- tlettax-il jum ta’ Ġunju tas-sena elfejn u tnax.Gedaan te Brussel, de dertiende juni tweeduizend twaalf.Sporządzono w Brukseli dnia trzynastego czerwca roku dwa tysiące dwunastego.Feito em Bruxelas, em treze de junho de dois mil e doze.Întocmit la Bruxelles la treisprezece iunie două mii doisprezece.V Bruseli dňa trinásteho júna dvetisícdvanásť.V Bruslju, dne trinajstega junija leta dva tisoč dvanajst.Tehty Brysselissä kolmantenatoista päivänä kesäkuuta vuonna kaksituhattakaksitoista.Som skedde i Bryssel den trettonde juni tjugohundratolv.Voor het Koninkrijk BelgiëPour le Royaume de BelgiqueFür das Königreich Belgien+++++ TIFF +++++Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.За Република България+++++ TIFF +++++Za Českou republiku+++++ TIFF +++++For Kongeriget Danmark+++++ TIFF +++++Für die Bundesrepublik Deutschland+++++ TIFF +++++Eesti Vabariigi nimel+++++ TIFF +++++Thar cheann Na hÉireannFor Ireland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Per la Repubblica italiana+++++ TIFF +++++Για την Κυπριακή Δημοκρατία+++++ TIFF +++++Latvijas Republikas vārdā –+++++ TIFF +++++Lietuvos Respublikos vardu+++++ TIFF +++++Pour le Grand-Duché de Luxembourg+++++ TIFF +++++Magyarország részéről+++++ TIFF +++++Għal Malta+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++W imieniu Rzeczypospolitej Polskiej+++++ TIFF +++++Pela República Portuguesa+++++ TIFF +++++Pentru România+++++ TIFF +++++Za Republiko Slovenijo+++++ TIFF +++++Za Slovenskú republiku+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++--------------------------------------------------


title: 2017 m. kovo 6 d. Tarybos sprendimas (ES) 2017/443, kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonomikos komisijos komitetuose dėl JT taisyklių Nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 bei 138 pakeitimų pasiūlymų ir pasiūlymo kibernetinio saugumo ir duomenų apsaugos gairėmis iš dalies pakeisti Suvestinę rezoliuciją dėl transporto priemonių konstrukcijos (R.E.3)

text:
14.3.2017

               LT

               Europos Sąjungos oficialusis leidinys

               L 67/82

         TARYBOS SPRENDIMAS (ES) 2017/443
   2017 m. kovo 6 d.
   kuriuo nustatoma pozicija, kurios Europos Sąjungos vardu turi būti laikomasi atitinkamuose Jungtinių Tautų Europos ekonomikos komisijos komitetuose dėl JT taisyklių Nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 bei 138 pakeitimų pasiūlymų ir pasiūlymo kibernetinio saugumo ir duomenų apsaugos gairėmis iš dalies pakeisti Suvestinę rezoliuciją dėl transporto priemonių konstrukcijos (R.E.3)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 97/836/EB (1) Sąjunga prisijungė prie Jungtinių Tautų Europos ekonomikos komisijos (toliau – JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas);

               (2)

               Tarybos sprendimu 2000/125/EB (2) Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas);

               (3)

               Europos Parlamento ir Tarybos direktyva 2007/46/EB (3) valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudedamosioms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva pagal Pataisytą 1958 m. susitarimą priimtos JT taisyklės įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos. Priėmus tą direktyvą, tokios JT taisyklės vis dažniau integruojamos į Sąjungos teisės aktus, susijusius su ES tipo patvirtinimu;

               (4)

               atsižvelgiant į įgytą patirtį ir technikos raidą, reikalavimus, susijusius su tam tikrais elementais ar savybėmis, kuriems taikomos JT taisyklės Nr. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 ir 138, reikia priderinti prie technikos pažangos;

               (5)

               siekiant nustatyti vienodas transporto priemonių konstrukcijos nuostatas, reikėtų kibernetinio saugumo ir duomenų apsaugos gairėmis iš dalies pakeisti Suvestinę rezoliuciją dėl transporto priemonių konstrukcijos (R.E.3) taip, kad nebūtų trukdoma Sąjungos lygmeniu toliau daryti pažangą sąveikiojo, susietojo ir automatizuoto transporto priemonių vairavimo srityje;

               (6)

               todėl būtina nustatyti poziciją dėl tų JT aktų priėmimo, kurios Sąjungos vardu turi būti laikomasi atitinkamuose JT EEK komitetuose, t. y. Pataisyto 1958 m. susitarimo administraciniame komitete ir Paralelaus susitarimo vykdomajame komitete,

         PRIĖMĖ ŠĮ SPRENDIMĄ:
   1 straipsnis
   Pozicija, kurios 2017 m. kovo 13–17 d. Sąjungos vardu turi būti laikomasi Pataisyto 1958 m. susitarimo administraciniame komitete ir Paralelaus susitarimo vykdomajame komitete, yra balsuoti už šio sprendimo priede išvardytus pasiūlymus.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. kovo 6 d.

            Tarybos vardu

            Pirmininkas

         R. GALDES

      (1)  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).

      (2)  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

      (3)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).

      PRIEDAS

                  Darbotvarkės klausimo antraštė

                  Dokumento nuoroda

                  Taisyklės Nr. 3 (šviesogrąžiai atšvaitai) 02 serijos pakeitimų 17 papildymo pasiūlymas

                  ECE/TRANS/WP.29/2017/19

                  Taisyklės Nr. 4 (galinio valstybinio numerio ženklo apšvietimo įtaisai) 18 papildymo pasiūlymas

                  ECE/TRANS/WP.29/2017/20

                  Taisyklės Nr. 6 (posūkio rodiklio žibintai) 01 serijos pakeitimų 27 papildymo pasiūlymas

                  ECE/TRANS/WP.29/2017/21

                  Taisyklės Nr. 7 (gabaritiniai, stabdymo ir kraštinio kontūro gabaritiniai žibintai) 02 serijos pakeitimų 26 papildymo pasiūlymas

                  ECE/TRANS/WP.29/2017/22

                  Taisyklės Nr. 13 (sunkiasvorių transporto priemonių stabdžiai) 8 redakcijos  klaidų ištaisymo pasiūlymas

                  ECE/TRANS/WP.29/2017/45

                  Taisyklės Nr. 19 (priekiniai rūko žibintai) 04 serijos pakeitimų 9 papildymo pasiūlymas

                  ECE/TRANS/WP.29/2017/23

                  Taisyklės Nr. 23 (atbulinės eigos žibintai) 21 papildymo pasiūlymas

                  ECE/TRANS/WP.29/2017/24

                  Taisyklės Nr. 27 (avarinio sustojimo ženklai) 04 serijos pakeitimų 1 papildymo pasiūlymas

                  ECE/TRANS/WP.29/2017/25

                  Taisyklės Nr. 28 (garsinės signalizacijos įtaisai) 5 papildymo pasiūlymas

                  ECE/TRANS/WP.29/2017/3

                  Taisyklės Nr. 38 (galiniai rūko žibintai) 18 papildymo pasiūlymas

                  ECE/TRANS/WP.29/2017/26

                  Taisyklės Nr. 39 (spidometrai ir odometrai) 01 serijos pakeitimų 1 papildymo pasiūlymas

                  ECE/TRANS/WP.29/2017/11

                  Taisyklės Nr. 43 (nedūžtamos stiklinimo medžiagos) 01 serijos pakeitimų 5 papildymo pasiūlymas

                  ECE/TRANS/WP.29/2017/12

                  Taisyklės Nr. 45 (priekinių žibintų valytuvai) 01 serijos pakeitimų 11 papildymo pasiūlymas

                  ECE/TRANS/WP.29/2017/27

                  Taisyklės Nr. 50 (mopedų ir motociklų gabaritiniai, stabdymo ir posūkio rodiklio žibintai) 19 papildymo pasiūlymas

                  ECE/TRANS/WP.29/2017/28

                  Taisyklės Nr. 69 (lėtaeigių transporto priemonių galiniai numerio ženklai) 01 serijos pakeitimų 6 papildymo pasiūlymas

                  ECE/TRANS/WP.29/2017/30

                  Taisyklės Nr. 70 (sunkiųjų transporto priemonių ir autotraukinių galiniai numerio ženklai) 01 serijos pakeitimų 10 papildymo pasiūlymas

                  ECE/TRANS/WP.29/2017/31

                  Taisyklės Nr. 73 (šoninės apsaugos įtaisai) 01 serijos pakeitimų 1 papildymo pasiūlymas

                  ECE/TRANS/WP.29/2017/17

                  Taisyklės Nr. 75 (L kategorijos transporto priemonių padangos) 16 papildymo pasiūlymas

                  ECE/TRANS/WP.29/2017/8

                  Taisyklės Nr. 77 (stovėjimo žibintai) 17 papildymo pasiūlymas

                  ECE/TRANS/WP.29/2017/32

                  Taisyklės Nr. 79 (vairo mechanizmas) 01 serijos pakeitimų 6 papildymo pasiūlymas

                  ECE/TRANS/WP.29/2017/10 ir GRRF-83-08-Rev.3

                  Taisyklės Nr. 83 (M1 ir N1 kategorijų transporto priemonių teršalų išmetimas) 06 serijos pakeitimų 9 papildymo pasiūlymas

                  ECE/TRANS/WP.29/2017/42

                  Taisyklės Nr. 83 (M1 ir N1 kategorijų transporto priemonių teršalų išmetimas) 07 serijos pakeitimų 5 papildymo pasiūlymas

                  ECE/TRANS/WP.29/2017/43

                  Taisyklės Nr. 87 (dieniniai žibintai) 19 papildymo pasiūlymas

                  ECE/TRANS/WP.29/2017/33

                  Taisyklės Nr. 91 (šoniniai gabaritiniai žibintai) 16 papildymo pasiūlymas

                  ECE/TRANS/WP.29/2017/34

                  Taisyklės Nr. 98 (priekiniai žibintai su dujų išlydžio šviesos šaltiniais) 01 serijos pakeitimų 8 papildymo pasiūlymas

                  ECE/TRANS/WP.29/2017/35

                  Taisyklės Nr. 99 (dujų išlydžio šviesos šaltiniai) 13 papildymo pasiūlymas

                  ECE/TRANS/WP.29/2017/36

                  Taisyklės Nr. 101 (išmetamo CO2 kiekis ir degalų sąnaudos) 01 serijos pakeitimų 7 papildymo pasiūlymas

                  ECE/TRANS/WP.29/2017/44

                  Taisyklės Nr. 104 (šviesogrąžiai ženklai) 9 papildymo pasiūlymas

                  ECE/TRANS/WP.29/2017/37

                  Taisyklės Nr. 107 (M2 ir M3 kategorijų transporto priemonės) 06 serijos pakeitimų 2 klaidų ištaisymo pasiūlymas

                  ECE/TRANS/WP.29/2017/13

                  Taisyklės Nr. 107 (M2 ir M3 kategorijų transporto priemonės) 07 serijos pakeitimų 1 klaidų ištaisymo pasiūlymas

                  ECE/TRANS/WP.29/2017/14

                  Taisyklės Nr. 109 (restauruotos komercinių transporto priemonių ir jų priekabų padangos) 8 papildymo pasiūlymas

                  ECE/TRANS/WP.29/2017/9

                  Taisyklės Nr. 110 (suslėgtomis GD arba suskystintomis GD varomos transporto priemonės) 01 serijos pakeitimų 6 papildymo pasiūlymas

                  ECE/TRANS/WP.29/2017/15

                  Taisyklės Nr. 112 (priekiniai žibintai, skleidžiantys asimetriškus artimosios šviesos spindulius) 01 serijos pakeitimų 7 papildymo pasiūlymas

                  ECE/TRANS/WP.29/2017/38

                  Taisyklės Nr. 118 (medžiagų degimo pobūdis) 02 serijos pakeitimų 3 papildymo pasiūlymas

                  ECE/TRANS/WP.29/2017/16

                  Taisyklės Nr. 118 (medžiagų degimo pobūdis) 03 serijos pakeitimų pasiūlymas

                  ECE/TRANS/WP.29/2017/18

                  Taisyklės Nr. 119 (posūkio apšvietimo žibintai) 01 serijos pakeitimų 5 papildymo pasiūlymas

                  ECE/TRANS/WP.29/2017/40

                  Taisyklės Nr. 123 (adaptyviosios priekinio apšvietimo sistemos (APAS)) 01 serijos pakeitimų 8 papildymo pasiūlymas

                  ECE/TRANS/WP.29/2017/41

                  Taisyklės Nr. 138 (tyliosios kelių transporto priemonės) 1 papildymo pasiūlymas

                  ECE/TRANS/WP.29/2017/6

                  Taisyklės Nr. 138 (tyliosios kelių transporto priemonės) 01 serijos pakeitimų pasiūlymas

                  ECE/TRANS/WP.29/2017/7

                  Kibernetinio saugumo ir duomenų apsaugos gairių projekto pasiūlymas

                  ECE/TRANS/WP.29/2017/46


21.6.2016

               LT

               Europos Sąjungos oficialusis leidinys

               C 224/39

         P8_TA(2014)0003
   Keturių Europos Komisijos narių skyrimas
   2014 m. liepos 16 d. Europos Parlamento sprendimas dėl keturių Europos Komisijos narių skyrimo patvirtinimo: Jyrki Katainen, Jacek Dominik, Ferdinando Nelli Feroci ir Martine Reicherts (C8-0030/2014 – 2014/0803(NLE), C8-0083/2014 – 2014/0804(NLE), C8-0084/2014 – 2014/0805(NLE), C8-0085/2014 – 2014/0806(NLE))
   (2016/C 224/12)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 246 straipsnio antrą dalį,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į Pagrindų susitarimo dėl Europos Parlamento ir Europos Komisijos santykių (1) 6 punktą,

               —

               atsižvelgdamas į Olli Rehn, Janusz Lewandowski, Antonio Tajani ir Viviane Reding įteiktus atsistatydinimo iš Komisijos narių pareigų nuo 2014 m. birželio 30 d. pareiškimus,

               —

               atsižvelgdamas į Tarybos 2014 m. birželio 20 d. ir liepos 2 d. laiškus, kuriais Taryba konsultavosi su Parlamentu dėl sprendimo dėl keturių Komisijos narių skyrimo, kurį Taryba turi priimti bendru sutarimu su Komisijos pirmininku (C8-0030/2014, C8-0083/2014, C8-0084/2014, C8-0085/2014),

               —

               atsižvelgdamas į paskirtųjų Komisijos narių 2014 m. liepos 14 d. klausymus, kuriuos surengė Ekonomikos ir pinigų politikos komitetas, Biudžeto komitetas kartu su Biudžeto kontrolės komitetu, Pramonės, mokslinių tyrimų ir energetikos komitetas, Piliečių laisvės, teisingumo ir vidaus reikalų komitetas kartu su Teisės reikalų komitetu, bei Moterų teisių ir lyčių lygybės komitetas, ir po tų klausymų parengtus vertinimo pranešimus,

               —

               atsižvelgdamas į Darbo tvarkos taisyklių 118 straipsnį ir XVI priedą,

               1.

               patvirtina, kad Jyrki Katainen, Jacek Dominik, Ferdinando Nelli Feroci ir Martine Reicherts skiriami Komisijos nariais likusiam Komisijos kadencijos laikui iki 2014 m. spalio 31 d.;

               2.

               paveda Pirmininkui perduoti šį sprendimą Tarybai, Komisijai ir valstybių narių vyriausybėms.

      (1)  OL L 304, 2010 11 20, p. 47.